న్యూఢిల్లీ: పాక్లోని సిక్కులను బలవంతంగా ఇస్లాంలోకి మార్చేందుకు అక్కడి అధికారులు ఒత్తిడి చేస్తున్నారన్న ఆందోళనల నేపథ్యంలో అకాలీదళ్ నేతలు బుధవారంనాడు ఇండియాలో పాక్ హైకమిషనర్ సొహైల్ మహమూద్ను కలుసుకున్నారు. ఈ విషయాన్ని హైకమిషనర్ దృష్టికి తీసుకువెళ్లారు. అకాలీదళ్ పార్టీ అధ్యక్షుడు సుఖ్బీర్ సింగ్ బాదల్ సారథ్యంలో మంజీద్ సింగ్, మంజిందర్ సింగ్ సిర్సా, బల్వీందర్ సింగ్ పుండర్, త్రిలోచన్ సింగ్, పరమ్జీత్ సింగ్తో కూడిన ప్రతినిధి బృందం పాక్ హైకమిషనర్ను కలిసిన వారిలో ఉన్నారు. సమావేశానంతరం బాదల్ మీడియాతో మాట్లాడుతూ, పాక్లోని సిక్కులను బలవంతంగా ఇస్లాం మతంలోకి మారుస్తున్నారన్న విషయాన్ని హైకమిషనర్ దృష్టికి తీసుకువెళ్లామని చెప్పారు. ఈ అంశాన్ని తీవ్రంగా పరిగణించాలని, తక్షణం వివరాలు తెలుసుకుని తగిన చర్యలు తీసుకోవాలని తాము హైకమిషనర్కు చెప్పినట్టు ఆయన తెలిపారు. కాగా, పాక్లో సిక్కులను బలవతంగా ఇస్లాం మతంలోకి మార్చేందుకు ప్రయత్నాలు జరుగుతున్న విషయంపై కేంద్ర విదేశాంగ మంత్రి సుష్మాస్వరాజ్ మంగళవారంనాడు ఓ ట్వీట్లో స్పందించారు. ఈ అంశాన్ని పాక్ ప్రభుత్వ ఉన్నతాధికారుల దృష్టికి తీసుకువెళ్తామని తెలిపారు. అంతకుముందు, పంజాబ్ ముఖ్యమంత్రి అమరీందర్ సింగ్ పాక్లో బలవంతపు మతమార్పిడుల విషయాన్ని ఓ ట్వీట్ ద్వారా సుష్మాస్వరాజ్ దృష్టికి తీసుకువెళ్లారు.
newdhilly: paaklooni sikkulanu balavantamgaa islamloki maarchenduku akkadi adhikaarulu ottidi chestunnaranna aandolanala nepathyamlo akalidal nethalu budhavaaramnaadu indialo pak hycomitioner sohail mahamuudnu kalusukunnaru. ee vishayaanni hycomitioner drushtiki teesukuvellaaru. akalidal party adhyakshudu sukhbir sing badal saarathyamlo manjeed sing, manjinder sing sirsa, balvinder sing punder, trilochan sing, paramjeet singto kuudina pratinidhi brundam pak hycomitionernu kalisina vaarilo unnaaru. samavesanantaram badal meediatho maatlaadutuu, paaklooni sikkulanu balavantamgaa islam matamloki maarustunnaaranna vishayaanni hycomitioner drushtiki teesukuvellaamani cheppaaru. ee amsaanni teevramgaa pariganinchaalani, takshanam vivaraalu telusukuni tagina charyalu teesukovaalani taamu hycomitionerku cheppinattu aayana telipaaru. kaga, paaklo sikkulanu balavatamgaa islam matamloki maarchenduku prayatnaalu jarugutunna vishayampai kendra videsaanga mantri sushmaswaraj mangalavaaramnaadu oo tweetlo spandinchaaru. ee amsaanni pak prabhutva unnataadhikaarula drushtiki teesukuveltaamani telipaaru. antakumundu, panjab mukhyamantri amarinder sing paaklo balavantapu matamaarpidula vishayaanni oo tweet dwara sushmaswaraj drushtiki teesukuvellaaru.